Лассы-лассы иҟарҵо азҵаарақәа
Адырра ахәҭоуп!
Урыстәыла-Аԥснытәи аҳәаала Аԥсны алалараан ишәхашәмыршҭын Урыстәылеи Аԥсни рҳәынҭқарратә ҳәаа атәылауаа рахысреи, атауарқәа рахыгареи, авалиута ахыгареи рзы аԥҟаррақәа рдырра. Аԥҟаррақәа еидкылан иарбоуп Урыстәылатәи Афедерациа аҳазалхратә ԥҟаррақәа Реизгаҟны, аиҳаракгьы Урыстәылатәи Афедерациа аҵакырадгьыл аҟынтәи аҽа тәылак ахь алалара аԥҟаррақәа ирықәшәоит.
Хыхь еиқәыԥхьаӡоу атәылақәа ртәылауаа 90 мшы инареиҳаны Аԥсны иаанхозар аҳәаанырцәтәи апаспорт рымазароуп. Уи ашьҭахь иахәҭоуп Аԥсны Адәныҟатәи аусқәа рминистрра Аконсултә Департамент аҟны авиза аиура.